“Երբ նոր էի նշանակվել փոխքաղաքապետ, պետք է մասնակցեի շատ կարեւոր քննարկման: Երբ մոտեցանք շենքին, լսեցինք, որ քննարկման կազմակերպիչները անվտանգության աշխատակիցներին անընդհատ զանգում եւ զգուշացնում էին, որ Սպիտակի փոխքաղաքապետն է գալու, որ նորմալ դիմավորեն, ուշադիր լինեն: Տղաներն էլ մտածել էին, որ երեւի բարձրահասակ, թափով, սեւ մեքենայով մի տղամարդ է գալու ու չկարծեցին, որ ես եմ փոխքաղաքապետը: Երբ մոտեցա անվտանգության աշխատակիցներին ու ասացի, որ Սպիտակի փոխքաղաաքապետը ես եմ, մի պահ ապշեցին` խոստովանեցին , որ տղամարդու էին սպասում”,- ասում է Գյուլազյանը` հավելելով, որ աշխատանքի ընթացքում դժվարությունների չի հանդիպել, քանի որ զգացել է հասարակության եւ թիմի վերաբերմունքն ու վստահությունն իր հանդեպ: